**П Р А В И Л Н И К**

**О ПОХВАЛАМА И НАГРАДАМА УЧЕНИКА ОШ „ДУШКО РАДОВИЋ“ У СРЕМЧИЦИ**

**СРЕМЧИЦА, 2023. ГОДИНА**

На основу члана 66. Закона о основном образовању и васпитању(Сл.гл.РС 55/2013, 101/2017,10/2019, 27/2018-др.закон и 129/2021) и члана 119. став 1. тачка 1.Закона основама система образовања и васпитања („Службени гласник РС“, број 88/2017, 27/2018, 10/2019,6/2020 и 129/2021), као и члана 75. став 1. тачка 1. Статута ОШ „Душко Радовић“ у Сремчици, Школски одбор на седници одржаној дана 29.06.2023. године једногласно доноси

**П Р А В И Л Н И К**

**О ПОХВАЛАМА И НАГРАДАМА УЧЕНИКА ОСНОВНЕ ШКОЛЕ**

**„ДУШКО РАДОВИЋ“**

Члан 1.

Овим Правилником утврђује се врсте похвала, награда и диплома за изузетан општи успех ученика у учењу и владању и услови и начин доделе ученицима ОШ „Душко Радовић“.

Ученици који се истичу својим радом и понашањем, као и ученици који постижу изузетне резултате у савлађивању појединих облика образовно-васпитног рада могу бити похваљивани и награђивани

Члан 2.

Похвале могу бити писмене и усмене.

Писмене похвале (похвалнице) додељују: директор школе, Наставничко веће, ученичке организације.

Писмене похвале Наставничког већа за одличан успех и примерно владање уписују се у ђачку књижицу

Усмене похвале упућују: директор школе, одељењски старешина, предметни наставници, педагошко психолошка служба

Усмене похвале се саопштавају јавно, кроз књигу обавештења, пред одељењем, свим разредима, свим запосленима у Школи или пред наставницима и родитељима

Члан 3.

Писмене похвале се додељују: Одељењској заједници, ученичкој организацији, групи ученика и појединцу који су се својим радом, залагањем истакли у односу на остале колективе и појединце.

Писмене похвале се додељују и појединцу или групи ученика који су на такмичењима у школи или ван ње, као и у другим хуманитарним, друштвеним, спортским и креативним областима, постигли запажене резултате, односно истичу се својим залагањем и ангажовањем у поменутим областима.

Усмене похвале се упућују одељењској заједници, ученичкој организацији, групи ученика и појединцу који су се својим радом, залагањем или понашањем истакли у односу на остале колективе или појединце.

Члан 4.

Награде могу бити додељене у виду диплома, књига, а у изузетним случајевима и у новчаним износима.

Ученици могу добити и друге облике материјалног награђивања ,који се исказује кроз плаћене екскурзије, летовања, одморе, куповину школског прибора, спортских реквизита и сл.

Награде ученицима могу додељивати и спонзори, односно донатори, на основу критеријума које пропишу својим актима.

Новчана награда се додељује у износу који одреди Наставничко веће, а у складу са финансијским прописима и могућностима школе.

Награду додељује Наставничко веће, Савет родитеља, Ученичке организације, друштвене институције, правна и физичка лица.

Награде се додељују одељењској заједници, ученичкој организацији, групи ученика и појединцу који су се својим радом, залагањем или понашањем истакли у односу на остале колективе или појединце.

Награде се додељују ученицима који су остварили изузетне резултате на такмичењима, конкурсима, смортама и хуманитарно – друштвеним акцијама на општинском, градском, републичкоми међународном нивоу.

Члан 5.

Наставничко веће додељује похвале, награде, дипломе и то :

1. за одличан успех и примерно владање на крају школске године,
2. дипломе «Вук Караџић»
3. дипломе„Доситеј Обрадовић“
4. похвалу „Ученик генерације“
5. похвалу „Спортиста генерације“ .

Члан 6.

Наставничко веће награђује књигама ученике осмог разреда, за одличан успех и примерно владање на крају школске године.

Наставничко веће писмено похваљује (додељује похвалницу) ученицима другог, трећег, четвртог, петог, шестог, седмог и осмог разреда за одличан успех и примерно владање на крају школске године и за постигнуте резултате у појединим областима образовања и васпитања.

Члан 7.

„Диплома „Вук Караџић“ додељује се ученику:

1) ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и примерно владање и

2) ако добије најмање једну диплому „Доситеј Обрадовић“.

Члан 8.

„Диплома „Доситеј Обрадовић” додељује се ученику за изузетне резултате из обавезног предмета, односно изборног програма ако ученик:

1) постигне најмање врло добар општи успех и примерно владање на крају сваке школске године;

2) постигне одличан успех из одговарајућег обавезног предмета или изборног програма други страни језик, односно ,,истиче се” из одговарајућег изборног програма на крају сваке школске године;

3) у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.

Изузетно, у случају да такмичење из одговарајућег предмета и изборног програма није дефинисано календаром такмичења и смотри ученика основне школе, диплома „Доситеј Обрадовић” додељује се ученику који поред услова из става 1. тач. 1) и 2) овог члана, испољи и постигне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења, a што је предвиђено школским актима.

Ученику се може се доделити више диплома „Доситеј Обрадовић” под условима утврђеним Правилником о дипломама за изузетан успех у основном образовању и васпитању.

Члан 9.

Одељењски старешина, односно предметни наставник предлаже ученика за доделу диплома прописаних овим правилником на крају основног образовања и васпитања.

Одељењско веће утврђује да ли ученик испуњава услове прописане правилником за додељивање одговарајуће дипломе.

Наставничко веће школе доноси одлуку о додели дипломе.

Члан 10.

У школи се на крају сваке наставне године додељује посебна похвала „Ученик генерације“.

Похвала се додељује ученику завршног разреда који се у својој генерацији највише истакао у учењу и владању и током читавом школовања својим залагањем и понашањем

на најбољи начин представља своју генерацију.

Кандидат за Ученика генерације може бити и ученик завршног разреда који није похађао све разреде у ОШ „Душко Радовић“

Члан 11.

Похвала „Ученик генерације“ додељује се ученику који има општи успех са просеком најмање 4,80 на крају петог, шестог, седмог и осмог разреда и највише бодова по правилнику у односу на остале кандидате .

Члан 12.

Примерно владање кандидат за доделу похвале „Ученик генерације“ мора имати у свим разредима у току школовања и после закључивања оцене из владања, најмање до доношења одлуке о додели те похвале.

Члан 13.

Кандидату за ученика генерације по основу успеха у школи припадају бодови ;

1. За општи успех са просеком 5,00 15 бодова по разреду
2. За општи успех са просеком 4,90 10 бодова по разреду
3. За општи успех са просеком 4,80 8 бодова по разреду

Члан 14.

Кандидату за ученика генерације припадају бодови по основу успеха на такмичењима из наставних предмета у организацији Министарства просвете или признатих од стране тог Министарства.

1. За успех на школском такмичењу ученику припада:

* За освојено прво место – 3 бода
* За освојено друго место – 2 бода
* За освојено треће место – 1 бод

1. За успех на општинском такмичењу ученику припада:

* За освојено прво место – 5 бодова
* За освојено друго место – 4 бода
* За освојено треће место – 3 бода

1. За успех на градском такмичењу ученику припада:

* За освојено прво место – 10 бодова
* За освојено друго место – 8 бодова
* За освојено треће место – 6 бодова

1. За успех на међуокружном такмичењу ученику припада

* За освојено прво место 15 бодова
* За освојено друго место 10 бодова
* За освојено треће место 8 бодова

1. За успех на републичком такмичењу ученику припада:

* За освојено прво место – 25 бодова
* За освојено друго место – 20 бодова
* За освојено треће место – 18 бодова

Члан 15.

Уколико нико од кандидата за Ученика генерације нема дипломе са такмичења из наставних предмета, бодује се успех на такмичењима из предмета који захтевају посебне вештине и таленте а успех на такмичењима из предмета који захтевају посебне вештине и таленте (музичко, физичко , ликовно и техничко) бодују се резултати на спортским такмичењима, конкурсима, смотрама иизложбама у организацији спортских, културних, научних и других институција подржаних од стране МПРС и то на следећи начин:

1. За успех на општинском такмичењу ученику припада:

* За освојено прво место 6 бодова
* За освојено друго место 4 бода
* За освојено треће место 2 бода

1. За успех на градском такмичењу ученику припада:

* За освојено прво место 8 бодова
* За освојено друго место 6 бодова
* За освојено треће место 4 бода

1. За успех на републичком такмичењу ученику припада:

* За освојено прво место 10 бодова
* За освојено друго место 8 бодова
* За освојено треће место 6 бодова

За Успех на ваншколским спортским такмичењима бодују се само успеси које је ученик остварио на такмичењима одржаним под покровитељством Спортског Савеза Србије, и то на следећи начин:

1. За успех на општинском такмичењу ученику припада:

* За освојено прво место 3 бода
* За освојено друго место 2 бода
* За освојено треће место 1 бод

1. За успех на градском такмичењу ученику припада:

* За освојено прво место 4 бода
* За освојено друго место 3 бода
* За освојено треће место 2 бода

1. За успех на међуокружном такмичењу ученику припада:

* За освојено прво место 5 бодова
* За освојено друго место 4 бода
* За освојено треће место 3 бода

1. За успех на Републичком такмичењу ученику припада:

* За освојено прво место 6 бодова
* За освојено друго место 5 бодова
* За освојено треће место 4 бода

1. За успех на Међународном такмичењу ученику припада:

* За освојено прво место 8 бодова
* За освојено друго место 6 бодова
* За освојено трећа место 5 бодова

Члан 16.

У случају да је резултат ученика постигнут у пару или тимским радом, односно екипно, ученицима који су учествовали у постизању резултата признаје се 25% од бодова утврђених чланом 14. овог Правилника.

Члан 17.

Ученицима кандидатима за Ученика генерације у току процедуре бодовања додељују се бодови добијени гласањем ученика из одељења, ученика чланова Ученичког парламента, као и гласањем учитеља и наставника који су предавали или предају ученицима кандидатима за Ученика генерације (гласање се спроводи анкетом, тајним гласањем, оценама од 1 до 5 ) вреднујући општи утисак о предложеним кандидатима узимајући у обзир и однос према школи, наставницима, запосленима, учешће у друштвеним активностима, афирмацији школе, хуманитарним акцијама, другарству, предлоге Ученичког парламента и Вршњачког тима и сл.

Члан 18.

Поступак избора „Ученика генерације“ спроводи Комисија коју именује директор школе, а коју чине: директор школе, педагог и предметни наставник који не предаје ученицима кандидатима.

У комисији не могу бити наставници који су били, или су тренутно одељенске старешине предложеним кандидатима.

Члан 19.

Задатак комисије је да изврши бодовање кандидата предложених од стране Одељенског већа, према критеријумима из Правилника, а на основу расположиве документације коју доставља одељењски старешина.

Члан 20.

Предлог за избор „Спортиста генерације“ подносе ученици осмог разреда и стручно веће за физичко и здравствено васпитање, Одељенском већу. Након разматрања предлога Одељенско веће доставља коначан предлог Наставничком већу на усвајање.

Члан 21.

Ако два или више кандидата имају једнак број бодова, Наставничко веће тајним гласањем доноси коначну одлуку о додели похвале „Ученик генерације“

Члан 22.

Наставничко веће доноси и одлуку о додели награди за изабраног ученика.

Члан 23.

Ученик генерације награђује се књигом, а може добити и награду у облику бесплатне екскурзије, летовања, зимовања или у облику другог примереног поклона, у складу са могућностима Школе, донатора или спонзора.

Члан 24.

Процедура избора Ученика генерације (формирање комисије, предлагање кандидата, прикупљање документације, анкетирање релевантних чланова ученичких организација и колектива школе ) мора отпочети најкасније 30 дана пре краја наставне године за ученике осмог разреда.

Поступак се окончава најкасније до 28.јуна текуће године.

Члан 25.

Похвала „Спортиста генерације“ додељује се једном ученику завршног разреда који је у току школовања постигао изузетне резултате у спортским активностима и примерно владање.

Члан 26.

Елементи који се вреднују приликом избора Спортисте генерације су:

а) Освојене медаље и дипломе за сва школска такмичења на Општинском, Градском и Републичком нивоу у свим спортовима који се организују преко школе (екипним и индивидуалним). Бодују се такмичења предвиђена Календаром такмичења и смотри ученика основних школа које доноси Министарство просвете Републике Србије и то на следећи начин:

1. За успех на Општинском такмичењу ученику припада:

- За освојено прво место 6 бодова

- За освојено друго место 4 бода

- За освојено треће место 2 бода

2. За успехе на Градском такмичењу ученику припада:

-За освојено прво место 15 бодова

- За освојено друго место 10 бодова

- За освојено треће место 8 бодова

3. За успехе на Међуокружном такмичењу ученику припада:

- За освојено прво место 20 бодова

- За освојено друго место 15 бодова

- За освојено треће место 10 бодова

4. За успехе на Републичком такмичењу ученику припада:

- за освојено прво место 30 бодова

- за освојено друго место 25 бодова

- за освојено треће место 20 бодова

б) Освојене медаље и дипломе на ваншколским такмичењима на Градском, Републичком, Еропском и Међународном новоу за спортове који припадају групи Олимпијских спортова и одржавају се под покровитељством Спортског Савеза Србије, и то на следећи начин:

1. За успехе на Градском такмичењу ученику припада:

- За освојено прво место 3 бода

- за освојено друго место 2 бода

- за освојено треће место 1 бод

2. За успехе на Међуокружном такмичењу ученику припада:

- За освојено прво место 5 бодова

- За освојено друго место 4 бода

- За освојено теће место 3 бода

3. За успехе на Републичком такмичењу ученику припада:

- За освојено прво место 6 бодова

- за освојено друго место 5 бодова

- За освојено треће место 4 бода

4. За успехе на Европском такмичењу ученику припада:

- За освојено прво место 8 бодова

- За освојено друго место 6 бодова

- За освојено треће место 4 бода

5. За успехе на Светском такмичењу ученику припада:

- за освојено прво место 10 бодова

- за освојено друго место 8 бодоваа

- за освојено треће место 6 бодова

Члан 27.

За спровођење Правилника одговоран је директор школе.

Члан 28.

Овај Правилник ступа на снагу у року од 8 дана од дана објављивања на огласној табли школе.

Члан 29.

Ступањем на снагу овог Правилника престаје да важи Правилник о похвалама и наградама ученика ОШ “Душко Радовић“ број 566 од 14.06.2018. године

Правилник ступа на снагу осмог дана од дана објављивања на огласној табли школе.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Андреј Ловчевић